Video: Steenhuisen kap terug in akademiese storm | Maroela Media
Video: Steenhuisen kap terug in akademiese storm
Die DA-hoofsweep, John Steenhuisen, het Dinsdag teruggeveg in die stryd oor sy beperkte akademiese kwalifikasies.
Steenhuisen het in 'n parlementêre toespraak gesê dat hy nog nooit voorgegee het om oor enigiets anders as 'n matriek te beskik nie en dat hy nog nooit geld gesteel het soos baie EFF-politici met grade nie.
Daar was drama in die parlement toe Steenhuisen en die EFF in kwaai bekgevegte oor die onderwerp betrokke geraak het. Die afgelope paar dae het die EFF-leierskap – spesifiek die onderleier, Floyd Shivambu (met 'n meestersgraad in ekonomie), en die nasionale woordvoerder, dr. Mbuyiseni Ndlozi, vir Steenhuisen erg gespot omdat hy net matriek het.
Steenhuisen het in sy toespraak tereg uitgewys dat geen spesifieke akademiese kwalifikasie vereis word om 'n parlementslid te wees nie, en dat hy weens die moeilike geldelike omstandighede waaruit hy kom, nie die geleentheid gehad het om eers te gaan studeer nie.
Die hele kwessie kom vanuit die DA self, met teenstanders in sy tuisprovinsie, KwaZulu-Natal, wat in weerwraak op verskeie interne gevegte oor die afgelope paar jaar, nou redes soek om Steenhuisen nie te herkies as parlementslid nie.
Hulle meen die feit dat hy slegs matriek het, is 'n stok om hom mee te slaan, en hulle slaan hom nou in 'n geveg wat in die toekoms baie interessant kan ontvou.
Betogers ruk weer op na Dros-verkragtingsaak
SA se topverkoper-sigaret is onwettig
Hoekom steur jy jou daaraan John? Julius en kie het almal hulle grade by die Pallo Jordan Universiteit verwerf.
Word daar ooit ter enige tyd oor die land se probleme in daai parlement gepraat. Ons sit met n land wat brand en die parlementslede hou hulle besig met bekgevegte en slegse van mekaar. Niemand regeer hierdie land nie. Is n free for all en ons betaal hulle. Hulle kry astronomiese salarisse om elke dag parlement toe te gaan en mekaar met modder te gooi.
Floyd en Mbuyiseni. 'n Graad is niks anders as 'n stuk papier nie. So is lang punt skoene en duur pakke ook niks anders as klere nie. Wat by jou mond uitkom definieer jou as mens.
Is dit nie absoluut belaglik nie die EFF ontwrug die parlement gereeld. Dit is meestal al wat hulle doen. Wat maak hulle daar?
Net nog 'n bewys van die DA se onbekwaamheid om interne situasies inhuis te hanteer. Die DA is nou erger op die afdraande pad as ooit tevore omdat die leierskap nie hulle mense kan of wil beskerm teen die aanslae van binne en buite die politieke spektrum nie.
Interessant is dat John nog altyd by sy beginsels gestaan het en wat my aanbetref 'n aanwins vir die DA was nie. Vandag kan jy 60 grade he, dit beteken niks as jy nie die "skills" of passie het om jou werk te verrig nie.